വിക്ടോറിയ കോളജ് റോഡില് ചതിക്കുഴി പാലക്കാട്: കോളജ് റോഡില് കളക്ടടറുടെ ക്യാന്പ് ഹൗസിനു പരിസരത്തെ കുഴികള് അപകടങ്ങള് ഉണ്ടാക്കുന്നതായി പരാതി. മഴ പെയ്താല് കുഴികളില് വെള്ളം നിറഞ്ഞ് കുഴിയുടെ ആഴം മനസിലാവാതെ ഇരുചക്രവാഹനക്കാര് അപകടത്തില്പെടുന്നത് നിത്യസംഭവമായിരിക്കയാണ്. പാലക്കാട്കോഴിക്കോട് ദേശീയപാതയായിട്ടും ഏറെ നാളായിട്ടുള്ള കുഴികള് അടച്ചിട്ടിലെന്ന് സ്ഥിരം യാത്രക്കാര് പറയുന്നു. അധികൃതര് നടപടിയെടുക്കണമെന്ന ആവശ്യം ശക്തമായിരിക്കയാണ്.യംഗ് ഇന്നവേഷന് പ്രോഗ്രാം യോഗം ചേര്ന്നു പാലക്കാട്: യുവതലമുറയുടെ നൂതനാശയങ്ങള് വളര്ത്തിയെടുക്കുന്നതിന് കേരള ഡെവലപ്മെന്റ് ആന്ഡ് ഇന്നവേഷന് ആന്ഡ് സ്ട്രാറ്റെജിക് കൗണ്സില് നടപ്പാക്കുന്ന പദ്ധതികള് സംബന്ധിച്ച് ജില്ലാ പഞ്ചായത്ത് പ്രസിഡന്റിന്റെ ചേംബറില് ജില്ലാ ഇന്നവേഷന് കൗണ്സില് യോഗം ചേര്ന്നു. 12 35 വയസു വരെയുള്ള സ്കൂള്, കോളേജ് ഗവേഷണ വിദ്യാര്ഥികള്ക്കായുള്ള യങ് ഇന്നോവേഷന് പ്രോഗ്രാമിന്റെ പുരോഗതി യോഗത്തില് വിലയിരുത്തി. ഇന്നവേഷന് പ്രോഗ്രാം പോര്ട്ടലില് ജില്ലയില് നിന്നും രജിസ്റ്റര് ചെയ്ത വിദ്യാഭ്യാസ ഗവേഷണ സ്ഥാപന മേധാവികളുടെ യോഗം ചേരാനും തീരുമാനിച്ചു. ജില്ലാ പഞ്ചായത്ത് പ്രസിഡന്റ് കെ. ബിനുമോള്, സബ് കളക്ടര് ഡോ. ബല്പ്രീത് സിംഗ്, കൗണ്സില് അംഗങ്ങളായ ഡോ. പി.കെ സുജാതന്, രാമാനുജന്, ജില്ലാ വ്യവസായ കേന്ദ്രം ജനറല് മാനേജര് എം ഗിരീഷ്, ഡെവലപ്മെന്റ് ഇന്നവേഷന് സ്ട്രാറ്റെജിക് കൗണ്സില് ജില്ലാ കോഓര്ഡിനേറ്റര് കിരണ്ദേവ് എന്നിവര് പ്രസംഗിച്ചു.